Reliance SCADA

Reliance je softvér, ktorý patrí do kategórie Supervisory Control And Data Acquisition (SCADA) a Human–Machine Interface (HMI) a je určený pre vizualizáciu a ovládanie priemyselných technológií a automatizáciu budov. V systéme Reliance je možné vytvoriť vizualizáciu akejkoľvek technológie a umožniť jej sledovanie a ovládanie na dispečerskom pracovisku. Okrem toho je možné hotovú vizualizáciu sprístupniť aj na tablete, smartfóne alebo na webe.

SCADA softvér
SCADA je skratka pre dispečerské riadenie a zber dát. SCADA systémy sú veľmi často spojené s HMI, čo je skratka pre Human–Machine Interface. Systém Reliance patrí do rovnakej softvérovej kategórie ako CitectSCADA, Wonderware InTouch, Iconics Genesis alebo Siemens SIMATIC WinCC.

História
Prvá verzia systému Reliance sa objavila na trhu v roku 1997. Bola určená pre operačný systém Windows NT 4.0 a nahradila svojho predchodcu, SCADA systém EP_DRAW, ktorý bol v rokoch 1989 – 1996 používaný na operačnom systéme MS-DOS. 
Reliance pre vzdelávanie a výskum
Tento softvér používajú po celom svete študenti na vysokých školách a univerzitách, kde slúži ako vzdelávací nástroj pre ich laboratórne a dizertačné práce.Diplomová práca študenta ČVUT FS Aleša Kocinu – Inovácia riadiaceho systému výučbového a demonštračného robota Festík s využitím SCADA systému Reliance (PDF), v češtine, 2006-12-15. Rovnako je využívaný vedeckými organizáciami pre výskum.Článok v časopise Fusion Engineering and Design – Systém ochrany personálu TOKAMAKu a laboratórií Thomson scattering (PDF), v angličtine, 2011-07-27.

Oblasti použitia
Tento SCADA systém sa používa v celej rade priemyselných odvetví po celom svete, ako sú automobilový priemysel – USA,Inštalácia Reliance v závode na výrobu automobilov BMW v americkom meste Spartanburg, v češtine, 2008-06-10. spracovanie potravín – Švédsko,Inštalácia Reliance v spoločnosti Chiquita Švédsko, v češtine, 2008-05-06. Francúzsko,Inštalácia Reliance v sladovni spoločnosti Malteries Franco-Belges, v češtine, 2009-04-20. automatizácia budov – Rusko (Moskva-City),Inštalácia Reliance v medzinárodnom obchodnom centre Moskva-City, v češtine, 2009-01-10. vykurovanie/klimatizácia – Slovensko (Digital Park),Inštalácia Reliance v Digital Parku Bratislava, v češtine, 2011-08-11. Kazachstan,Inštalácia Reliance v Alau Ice Palace Astana, v češtine, 2011-08-15. zásobovanie vodou – Cyprus,Inštalácia Reliance pre vodárenskú sieť Larnaka-Nikózia, v češtine, 2011-08-04. zavlažovanie – Austrália,Inštalácia Reliance pre zavlažovanie parkov v Západnej Austrálii , v češtine, 2012-09-10. chov hydiny – Holandsko,Inštalácia Reliance v hydinárňach firmy HatchTech, v češtine, 2012-05-14. ropný priemysel – Gruzínsko,Inštalácia Reliance pre ropný terminál Black Sea Terminal, v češtine, 2012-02-20. úprava vzduchu – Česko (hrad Karlštejn),Inštalácia Reliance na hrade Karlštejn, v češtine, 2003-01-10. doprava – Česko,Inštalácia Reliance v diaľničnom tuneli Valík, v češtine, 2003-01-10. energetika – Česko.

Podporované platformy
Hlavné moduly systému Reliance sú určené pre operačný systém Microsoft Windows. Vizualizáciu možno pomocou modulu Reliance Smart Client zobraziť aj na tabletoch a inteligentných telefónoch s operačnými systémami iOS (Apple), Android (Google), Windows Phone (Microsoft), BlackBerry. Použitím modulu Reliance Web Client, založenom na technológii Java, je možné zobraziť vizualizáciu na rôznych operačných systémoch (Windows, Linux, Unix atp.).

Softvérové moduly
Systém Reliance je tvorený softvérovými modulmi. Vďaka tomu je možné tvoriť rozsiahle a škálovateľné vizualizačné aplikácie.
Reliance Design
Reliance Design je modul vývojového prostredia, v ktorom je možné vytvárať a upravovať vizualizačné projekty (aplikácie). Reliance Design existuje vo dvoch variantoch – Desktop a Enterprise. Verzia Desktop umožňuje vytvárať lokálne aplikácie typu 1 počítač a ľubovoľné množstvo PLC. Vo verzii Enterprise je možné vytvárať sieťové aplikácie, ktoré je možné sprístupniť aj webovým klientom cez internetový prehliadač a klientom s chytrým telefónom či tabletom.

Reliance Control
Reliance Control je typický dispečerský modul, ktorý okrem spoločných funkcií runtime modulov umožňuje okrem iného aj zobrazenie vizualizačných obrazoviek s aktuálnymi dátami, zobrazenie a potvrdenie aktuálnych alarmov, zobrazenie a tlač historických alarmov, zobrazenie a tlač historických dát vo forme grafov a výstupných zostáv. K dispozícii je diagnostika bežiace aplikácie, ktorá umožňuje napr. detekciu príčiny porúch v komunikácii. 

Reliance View
Reliance View je monitorovací modul, ktorý neumožňuje nastavovať parametre technológie. Možno ho použiť pre dispečingy určené iba na sledovanie technológie, kde nie je žiaduci akýkoľvek zásah obsluhy, alebo možno modul Reliance View nainštalovať pre vedúcich pracovníkov, ktorí chcú mať prehľad o výrobe, ale nesmie pritom zasahovať dispečerovi do riadenia.

Reliance Server
Pre rozsiahle aplikácie typu klient-server je potrebné použiť niektorý zo serverov. Reliance Server je serverový modul určený pre spustenie ako služba Windows (spúšťa sa pri štarte operačného systému). Zbiera dáta, archivuje, vyhodnocuje alarmy, obsluhuje pripojených klientov. Pretože je to služba Windows, neumožňuje zobrazenie obrazoviek vizualizácie na monitore.
Reliance Control Server
Reliance Control Server je runtime modul s najvyššou funkcionalitou. Spája v sebe vlastnosti modulov Reliance Control a Reliance Server. Na rozdiel od modulu Reliance Server nebeží Reliance Control Server ako služba Windows a umožňuje preto aj zobrazenie vizualizácie na monitore. Pretože musí zvládnuť veľký počet úloh (od zberu dát, archivácie, vyhodnotenie alarmov až po obsluhu pripojených klientov), je dobré toto pracovisko vybaviť dostatočne výkonným počítačom.

Reliance Web Client
Reliance Web Client je program pre spustenie vizualizácie u vzdialených užívateľov prostredníctvom siete Internet. Je založený na platforme Java (JRE 6.0 a novšie) a je teda nezávislý od operačného systému a webového prehliadača.

Reliance Smart Client
Reliance Smart Client umožňuje zobraziť vizualizáciu na chytrých telefónoch a tabletoch. Použitím technológie HTML5 je zabezpečená nezávislosť od operačného systému. Preto je možné vizualizáciu zobraziť na tabletoch a inteligentných telefónoch s operačnými systémami iOS (Apple), Android (Google), Windows Phone (Microsoft), BlackBerry a ďalšími.

Reliance OPC Server a Reliance OPC UA Server
Jednou z dôležitých vlastností SCADA systémov je schopnosť výmeny dát s ďalšími informačnými systémami zákazníka. Technológia OPC (OLE for Process Control) je celosvetový štandard pre zdieľanie dát. Reliance OPC Server umožňuje prepojiť systém Reliance s ďalšími informačnými systémami prevádzkovanými zákazníkom. Prepojiť sa môže napríklad so zákazníckym informačným systémom, iným dispečerským SCADA systémom alebo s akoukoľvek inou aplikáciou, ktorá umožňuje pripojenie technológiou OPC klient. Reliance OPC Server dokáže vyriešiť aj požiadavka na prepojenie viacerých rôznych vizualizačných projektov vytvorených v systéme Reliance. Súčasťou SCADA systému Reliance je tiež vylepšená verzia tohto servera – Reliance OPC UA Server.

Získavanie a archivácia dát
Dáta z riadiacich systémov PLC sú získavané prostredníctvom komunikačných driverov (natívnych driverov, OPC a DDE serverov). OPC klient je štandardnou súčasťou každého modulu systému Reliance. Archívne dáta sú ukladané buď do SQL databázy, alebo do súborových databáz.

 Referencie 

Externé odkazy
 Vstupná stránka webu Reliance SCADA 
 Článok na webe časopisu ATP Journal: Poľnohospodári s jasnou víziou automatizácie
 Video na LinkedIn: Reliance v spoločnosti Veld Koeltechniek – v holandčine
 Ústav fyziky plazmy AV ČR, v.v.i. – Zabezpečenie procesu jadrovej fúzie a operátorov výkonového lasera pomocou SCADA systému Reliance – v češtine
 Článok na webe Sciencedirect.com (vedecká databáza článkov) – Fusion Engineering and Design: Systém ochrany personálu TOKAMAKu a laboratórií Thomson scattering – v angličtine
 Článok na webe Aandrijvenenbesturen.nl: Funkcie SCADA systému Reliance – v holandčine 
 Článok na webe Meester-besturingstechniek.nl: O SCADA systéme Reliance – v holandčine
 Článok na webe Etotaal.nl: Predstavenie systému Reliance 4 – v holandčine 
 Článok na webe Automatizace.hw.cz: Laboratórny dvojitý zdroj žiadanej hodnoty 0-10VDC s PLC SIMATIC a vizualizácií Reliance – v češtine
 Článok v časopise Automa 2011/08 (PDF) – v češtine
 Článok na webe Blaja.cz: Pripojenie SCADA/HMI systému Reliance k SIMATIC S7-300 cez OPC server Siemens – v češtine
 Článok na webe Blaja.cz: Reliance 4 + OPC server Softing so SIMATIC S7 – v češtine
 Článok na webe Blaja.cz: Pripojenie SCADA Reliance 3 k SIMATIC S7 cez OPC server Kontron KOS EC1 – v češtine
 YouTube: Videotutoriály systému Reliance – v češtine
 Článok na webe spoločnosti Energie MaR: Regulácia vykurovania a klimatizácie objektov Univerzity Pardubice – v češtine
 Článok na webe spoločnosti Teco: Vizualizácia a archivácia dát z prepočítavačov plynu a chromatografov na hraničnej odovzdávacej stanici Brandov – v češtine
 Opis projektu na webe spoločnosti IECON: Vizualizácia a riadenie systémov vykurovania a klimatizácie nákupneho centra Zlatá míľa v Nižnom Novgorode – v ruštine

Kategória:Automatizácia
Kategória:Softvér